**Jens Lööke** (s. 11. huhtikuuta 1997 Gävle, Ruotsi) on ruotsalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä. Lööke laukoo oikealta.

Ura
---

### Seuraura

Lööke on Valbo HC:n kasvatti. Hän siirtyi juniorina sittemmin Brynäs IF:ään. Lööke voitti kauden 2011–2012 U16 SM:n pronssia. Kaudella 2012–2013 hän voitti sekä J18 Allsvenskanin mestaruuden että U16 SM:n hopeaa. Kaudella 2013–2014 Lööke oli J18 Allsvenskanissa Brynäsin paras syöttäjä 11 syöttöpisteellään. Pudotuspeleissä hän oli joukkueen paras pistemies tehoilla 3+4=7. Lööke pelasi osan kaudestaan myös Brynäsin J20-joukkueessa, jossa hän voitti kauden päätteeksi J20 SuperElitin pronssia.

Jokerit varasi Lööken kolmannella kierroksella 136. pelaajana KHL:n varaustilaisuudessa 2014. Kaudella 2014–2015 hän nousi Brynäsin SHL-joukkueeseen, jossa Lööke pelasi tulokaskaudellaan 43 runkosarjaottelua tehopistein 2+4=6 ja seitsemän playoff-ottelua ilman tehopisteitä. Hän teki SHL-debyyttinsä vain 17-vuotiaana runkosarjan toisella kierroksella 13. syyskuuta 2014 Leksands IF:ää vastaan. Lööke sai ottelussa jääaikaa 11.03 minuuttia. Hän sai Brynäsin 4–1-voittoon päättyneessä ottelussa myös kakkossyöttöpisteen Sebastian Enterfeldtin tekemään voittomaaliin. SHL-uransa avausmaalin Lööke teki viidennessä ottelussaan 27. syyskuuta 2014 Linköping HC:tä vastaan. Hän pelasi osan kaudestaan vielä myös Brynäsin J20-joukkueessa, jonka sisäisen tehotilaston Lööke voitti lukemalla +18. Hän vahvisti myös seuran J18-joukkuetta, jossa Lööke teki ainoassa runkosarjaottelussaan tehot 1+4=5. Pudotuspeleissä Lööke jakoi joukkueen sisäisen pistepörssin voiton Lucas Carlssonin kanssa tehoilla 3+3=6 sekä sisäisen tehotilaston voiton Carlssonin ja Lucas Hedlundin kanssa lukemalla +5. Hän voitti kauden päätteeksi J18 Allsvenskanin mestaruuden.

Arizona Coyotes varasi Lööken kolmannella kierroksella 83. pelaajana NHL:n varaustilaisuudessa 2015. Alkukaudella 2015–2016 hän pelasi Brynäsissä viisi SHL-ottelua, kunnes lokakuussa seura lainasi Lööken alustavasti neljän ottelun ajaksi sarjatasoa alemmas HockeyAllsvenskan-joukkue Almtuna IS:ään. Hän pelasi siellä lopulta kauden loppuun, mutta Lööke vahvisti loppukaudella myös Brynäsin J20-joukkuetta. Kaudeksi 2016–2017 hän siirtyi jatkamaan Allsvenskan-pelejään vuoden mittaisella sopimuksella Timrå IK:hon.

Huhtikuussa 2017 Lööke teki kolmivuotisen NHL-tulokassopimuksen Arizona Coyotesin kanssa. Hän pelasi kauden 2017–2018 kokonaan AHL-joukkue Tucson Roadrunnersissa, jossa Lööke pelasi tulokaskaudellaan 59 runkosarjaottelua tehopistein 6+11=17 ja viisi playoff-ottelua ilman tehopisteitä. Myös kauden 2018–2019 hän pelasi kokonaan farmissa.

Toukokuussa 2019 Coyotes asetti Lööken ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Lööken sopimus purettiin. Jo pari päivää aiemmin hänen uutisoitiin palaavan kaudeksi 2019–2020 vuoden mittaisella sopimuksella Timrå IK:n Allsvenskan-joukkueeseen. Lööke jakoi tehoilla 12+27=39 joukkueen sisäisen pistepörssin kolmannen sijan Sebastian Hartmannin kanssa. Pudotuspelien avausottelussa 11. maaliskuuta 2020 BIK Karlskogaa vastaan hän onnistui tekemään kypärätempun, kun Timrå voitti ottelun lukemin 8–3. Lööken ensimmäinen maali syntyi kahden miehen ylivoimalla. Hän sai ottelussa myös syöttöpisteen Jonathan Dahlénin tekemään maaliin. Ottelu jäi kuitenkin kauden viimeiseksi, kun kausi keskeytettiin koronaviruspandemian vuoksi. Toukokuussa 2020 Lööke teki Timrån kanssa kaksivuotisen jatkosopimuksen.

Kaudella 2020–2021 Lööke sijoittui tehoilla 23+39=62 koko Allsvenskanin pistepörssissä toiseksi edellään vain joukkuetoveri Jonathan Dahlén. Hän jakoi myös 12 osumallaan sarjan ylivoimamaalipörssin voiton BIK Karlskogan Henrik Björklundin kanssa. Timrån kausi päättyi Allsvenskanin mestaruuteen ja sarjanousuun SHL:ään. Kaudella 2021–2022 Lööke teki SHL:n yhden kauden piste-ennätyksensä tehoilla 8+13=21.

Lööke siirtyi kaudeksi 2022–2023 vuoden mittaisella sopimuksella SM-liigajoukkue Vaasan Sportiin. Joulukuussa 2022 hän teki seuran kanssa vuoden mittaisen jatkosopimuksen. Lööke pelasi Sportissa 37 runkosarjaottelua ja teki 29 tehopistettä, kunnes kolme päivää ennen siirtotakarajaa helmikuussa 2023 hänen sopimuksensa loppukauden osalta purettiin yhteisymmärryksessä, ja Lööke siirtyi kotimaahansa Allsvenskan-joukkue IF Björklöveniin. Siirto oli osa Sportin tekemää tyhjennysmyyntiä joukkueen jäätyä pudotuspeliviivan alapuolelle.

### Maajoukkueura

Lööke pelasi alle 20-vuotiaiden MM-kilpailuissa vuosina 2015, 2016 ja 2017. Ensimmäisessä turnauksessa hänet valittiin Slovakiaa vastaan pelatun pronssiottelun päätteeksi Ruotsin ottelun parhaaksi pelaajaksi.

Lööke pelasi myös alle 18-vuotiaiden MM-kilpailuissa vuonna 2015. Hän pelasi myös Ivan Hlinkan muistoturnauksessa vuonna 2014, jolloin hän oli Ruotsin paras syöttäjä neljällä syöttöpisteellään. Yhteensä Lööke on pelannut 41 nuorten ja 38 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Brynäs IF | SuperElit | 7 | 2 | 0 | 2 | 0 | 2 | 0 | 1 | 1 | 0 |
| 2014–2015 | Brynäs IF | SuperElit | 18 | 10 | 8 | 18 | 4 | 2 | 1 | 1 | 2 | 2 | U18 | 4 | 0 | 0 | 0 | 2 |
|  | Brynäs IF | SHL | 43 | 2 | 4 | 6 | 2 | 7 | 0 | 0 | 0 | 0 | JMM | 7 | 3 | 0 | 3 | 0 |
| 2015–2016 | Brynäs IF | SuperElit | 10 | 6 | 8 | 14 | 4 | 4 | 0 | 2 | 2 | 0 | JMM | 7 | 1 | 3 | 4 | 0 |
|  | Brynäs IF | SHL | 5 | 0 | 0 | 0 | 2 | – | – | – | – | – |
|  | Almtuna IS | Allsvenskan | 30 | 3 | 8 | 11 | 2 | 4 | 1 | 1 | 2 | 0 |
| 2016–2017 | Timrå IK | SuperElit | – | – | – | – | – | 4 | 1 | 6 | 7 | 2 | JMM | 7 | 1 | 1 | 2 | 0 |
|  | Timrå IK | Allsvenskan | 46 | 8 | 8 | 16 | 10 | 3 | 1 | 2 | 3 | 0 |
| 2017–2018 | Tucson Roadrunners | AHL | 59 | 6 | 11 | 17 | 10 | 5 | 0 | 0 | 0 | 0 |
| 2018–2019 | Tucson Roadrunners | AHL | 61 | 8 | 7 | 15 | 12 | – | – | – | – | – |
| 2019–2020 | Timrå IK | Allsvenskan | 39 | 12 | 27 | 39 | 6 | 1 | 3 | 1 | 4 | 0 |
| 2020–2021 | Timrå IK | Allsvenskan | 52 | 23 | 39 | 62 | 16 | 15 | 4 | 10 | 14 | 4 |
| 2021–2022 | Timrå IK | SHL | 49 | 8 | 13 | 21 | 10 | – | – | – | – | – |
| 2022–2023 | Sport | SM-liiga | 37 | 12 | 17 | 29 | 8 | – | – | – | – | – |
|  | IF Björklöven | Allsvenskan | 7 | 1 | 7 | 8 | 0 | 11 | 1 | 3 | 4 | 0 |
| 2 kautta | yhteensä | AHL | 120 | 14 | 18 | 32 | 22 | 5 | 0 | 0 | 0 | 0 |
| 3 kautta | yhteensä | SHL | 97 | 10 | 17 | 27 | 14 | 7 | 0 | 0 | 0 | 0 |
| 1 kausi | yhteensä | SM-liiga | 37 | 12 | 17 | 29 | 8 | – | – | – | – | – |
| 5 kautta | yhteensä | Allsvenskan | 174 | 47 | 89 | 136 | 34 | 34 | 10 | 17 | 27 | 4 |

Lähteet
-------

* Jens Lööke The Internet Hockey Databasessa (englanniksi)
* Jens Lööke Eurohockey-sivustolla (englanniksi)
* Jens Lööke *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Jens Lööke *Elite Prospects*. Everysport Media Group AB.  (englanniksi) Viitattu 11.12.2014.
2. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 25.8.2022. (englanniksi)
3. ↑  Game detail: 13 Sep 2014, Brynäs IF - Leksands IF *Eurohockey.com*.  13.9.2014. European Ice Hockey Online AB & eSports.cz s.r.o. Viitattu 25.8.2022. (englanniksi)
4. ↑  Jens Lööke *SHL.se*. SHL AB. Viitattu 25.8.2022. (ruotsiksi)
5. ↑  Elite Prospects - Brynäs IF J20 *eliteprospects.com*. Everysport Media Group AB. Viitattu 25.8.2022. (englanniksi)
6. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 25.8.2022. (englanniksi)
7. ↑  Almtuna lånar in två spelare från SHL *almtuna.com*.  17.10.2015. Almtuna IS Ishockey AB. Viitattu 25.8.2022. (ruotsiksi)
8. ↑  Lööke tar plats på kanten *timraik.se*.  6.4.2016. Timrå IK Ishockey AB. Viitattu 25.8.2022. (ruotsiksi)
9. ↑  Coyotes Sign Looke to Entry-Level Contract *nhl.com/coyotes*.  12.4.2017. GLENDALE, ARIZONA:  Arizona Coyotes. Viitattu 25.8.2022. (englanniksi)
10. ↑  Jens Looke Stats, Profile, Bio, Analysis and More *sportsforecaster.com*. XML Team Solutions, LLC. Viitattu 25.8.2022. (englanniksi)
11. ↑  Åberg, David: Jens Lööke ansluter till Timrå IK! *timraik.se*.  15.5.2019. Timrå IK Ishockey AB. Viitattu 25.8.2022. (ruotsiksi)
12. ↑  Elite Prospects - Timrå IK *eliteprospects.com*. Everysport Media Group AB. Viitattu 25.8.2022. (englanniksi)
13. ↑  TIK - BIK (8-3) *stats.swehockey.se*.  11.3.2020. Svenska Ishockeyförbundet. Viitattu 25.8.2022. (englanniksi)
14. ↑  Åberg, David: Kvartett presenterades under livesändningen *timraik.se*.  5.5.2020. Timrå IK Ishockey AB. Viitattu 25.8.2022. (ruotsiksi)
15. ↑  Elite Prospects - HockeyAllsvenskan Stats 2020-2021 *eliteprospects.com*. Everysport Media Group AB. Viitattu 25.8.2022. (englanniksi)
16. ↑  Elite Prospects - Award - HockeyAllsvenskan Most PP Goals *eliteprospects.com*. Everysport Media Group AB. Viitattu 25.8.2022. (englanniksi)
17. ↑  Jens Lööke Timråsta Sportiin *vaasansport.fi*.  11.4.2022. Hockey-Team Vaasan Sport Oy. Viitattu 13.4.2022.
18. ↑  Yli-Mäenpää, Joni: Sportin maalitykki Jens Lööke jatkaa Vaasassa ensi kaudella *Jatkoaika.com*.  2.12.2022. Jatkoaika r.y. Viitattu 2.12.2022.
19. ↑  Lööke Björklöveniin *vaasansport.fi*.  13.2.2023. Hockey-Team Vaasan Sport Oy. Viitattu 14.2.2023.
20. ↑  Hoffrén, Sami: SM-liigaseura tyhjentää koko ykkösnyrkkinsä! Tulikuumat tähtihyökkääjät suuntaavat ulkomaille *is.fi*.  12.2.2023. Viitattu 18.2.2023.
21. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2015. IIHF. Viitattu 25.8.2022. (englanniksi)
22. ↑  Elite Prospects - Sweden U18 *eliteprospects.com*. Everysport Media Group AB. Viitattu 25.8.2022. (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
25 Holmström |
28 Sundstöm |
36 Tommila |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
95 Svoboda |
96 Mašič |
-- Mattsson |
-- Miketinac |
-- Scarlett  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson